南吕/玉交枝
作者：杨景贤
朝代：元

paragraphs: 贪杯无厌，每日价汛流霞潋滟。
子云嘲谑防微渐，托鸱夷彩笔拈。
季鹰好饮豪兴添，忆莼鲈只为葡萄酽。
倒玉山恁般瑕玷，又不是周晏相沾。
糟腌着葛仙翁，曲埋那张孝廉。
恣狂情，谁与砭？英雄尽你夸，富贵饶他占，则这黄垆畔有祸殃，玉缸边多危险，酒呵，播声名天下嫌。